અમદાવાદ: અમેરિકી શેરબજારમાં ઉછાળો નોંધાતો જોવા મળ્યો છે. કંપનીઓનાં સારાં પરિણામના આશાવાદે તથા ટેક્સ રિફોર્મની શક્યતાએ અમેરિકી શેરબજાર સુધારે બંધ થયેલું જોવા મળ્યું હતું. નાસ્ડેક શેરબજાર ઇન્ડેક્સ ૫૩ પોઇન્ટના સુધારે ૫,૯૧૬, જ્યારે ડાઉ જોન્સ ઇન્ડેક્સ ૧૭૪ પોઇન્ટના સુધારે ૨૦,૫૭૮ પોઇન્ટની સપાટીએ બંધ જોવાયો છે. એસ એન્ડ પી ૫૦૦ શેરબજાર ઇન્ડેક્સ પણ ૦.૭૬ ટકાના સુધારે ૧૭ પોઇન્ટ વધીને ૨,૩૫૫ની સપાટીએ બંધ જોવાયો છે.